open-index/open-wikipedia-markdown huggingface dataset:
Peltosalmen VPK

**Peltosalmen VPK** on Iisalmessa toimiva vapaaehtoinen palokunta. Peltosalmen V.P.K. ry on perustettu vuonna 1938 silloisen Iisalmen maalaiskunnan Peltosalmen taajamaan.

Paloasema sijaitsee Peltosalmen taajamassa, noin 6 km Iisalmen keskustasta etelään. Asemalla on autopaikat kahdelle täysikokoiselle paloautolle, yhdelle pakettiautolle, sekä sosiaali- ja huoltotilat. Paloaseman osoite on Peltosalmentie 4. Hälytystehtäviä vuosittain on noin 35-50

## Kalusto
*Pohjois-Savo 741 - Sammutusauto Sisu SK-181 vm. 1990
*Pohjois-Savo 745 - Pelastusauto Mercedes-Benz 814 vm. 1985
* Ambulanssi - Volkswagen Transporter vm. 2006

## Aiheesta muualla
*Peltosalmen VPK:n kotisivu
*Peltosalmen VPK Facebookissa
Silmänkääntötemppu (albumi)

**Silmänkääntötemppu** on Don Huonojen ensimmäinen studioalbumi. Se julkaistiin vuonna 1991 levymerkillä Pyramid. Ilmestyttyään albumia verrattiin Hassisen Koneen *[[Harsoinen teräs]]* -albumin jatkumoksi. Soundin albumiarvostelu povasi yhtyeelle menestystä.

Albumin tuotti Mikko Karmila.

## Kappaleet
#
#
#
#
#
#
#
#
#
#

## Arvostelut
* Soundi: *positiivinen*

## Lähteet

## Aiheesta muualla
* ''Silmänkääntötemppu'' iTunesissa
Oracle

**Oracle** voi tarkoittaa seuraavia asioita:

## Tietotekniikka
* Oracle Corporation -yhtiö
* Oracle Database -tietokantaohjelmisto

## Paikat
* Oracle, Arizona, Yhdysvallat
* Oracle Arena Kaliforniassa

## Musiikki
* *[[Oracle (Michael Hedgesin albumi)]], Michael Hedgesin albumi vuodelta 1996
* *Oracle (Kittien albumi), Kittien albumi vuodelta 2001
* *[[Oracles]]*, Fleshgod Apocalypsen albumi 2009
* *[[The Oracle]]*, Godsmackin albumi vuodelta 2010
* *[[Oracle (EP)]], Sunn O))):n EP vuodelta 2007
* "Oracle", Scale the Summitin kappale albumilta *The Migration''

## Muita merkityksiä
* Oracle, brittiläinen ITV-kanavan teksti-tv
* HMS Oracle (S16), Britannian Kuninkaallisen laivaston sukellusvene
Rantapaksujalka

**Rantapaksujalka** (*Burhinus vermiculatus*) on afrikkalainen kahlaaja. Sen elinympäristö ulottuu Liberiasta Nigeriaan ja Gaboniin, joskus ehkä jopa Ugandaan (alalaji *buettikoferi*), ja Zairesta itään eteläiseen Somaliaan ja sieltä itäiseen ja eteläiseen Etelä-Afrikkaan (nimialalaji *vermiculatus*). Lajin holotyypin kuvaili Jean Cabanis Jipejärveltä Taitan läheltä Keniasta 1868.

## Lähteet
Suomupaksujalka

**Suomupaksujalka** (*Burhinus capensis*) on afrikkalainen kahlaaja. Sen elinympäristö ulottuu Senegalista Eritreaan, Somaliaan ja Arabian niemimaan eteläosaan, ja sieltä etelään Etelä-Afrikkaan, Namibiaan ja Angolaan. Siitä tunnetaan neljä alalajia. Lajin holotyypin kuvaili Martin Lichtenstein Hyväntoivonniemeltä 1823.

## Lähteet
Amerikanpaksujalka

**Amerikanpaksujalka** (*Burhinus bistriatus*) on keski- ja eteläamerikkalainen kahlaaja. Sen elinympäristö ulottuu Etelä-Meksikosta Costa Rican luoteisosiin ja Hispaniolaan sekä Kolumbiasta Venezuelaan, Guyanaan ja Brasilian pohjoisimpiin osiin. Siitä tunnetaan neljä alalajia. Lajin holotyypin kuvaili Johann Georg Wagler Meksikosta 1829.

## Lähteet
Perunpaksujalka

**Perunpaksujalka** (*Burhinus superciliaris*) on eteläamerikkalainen kahlaaja. Sen elinympäristö ulottuu Tyynenmeren rannikkoa pitkin Ecuadorin eteläkärjestä Perun eteläosiin. Lajin holotyypin kuvaili Johann Jakob von Tschudi Perun rannikolta 1843.

## Lähteet
Ruiskurusketus

**Ruiskurusketus** () tarkoittaa itseruskettavalla aineella aikaansaatavaa rusketusta, jossa aine levitetään ruiskulla. Ammattilaiskäytössä ruiskurusketusaine levitetään pääsääntöisesti kynäruiskulla, jolle tarvittava paine luodaan kompressorilla. Kynäruiskulla itseruskettava aine saadaan ruiskutettua hienojakoisena sumuna, jolloin on mahdollista päästä itseruskettavia voiteita tasaisempaan lopputulokseen.

## Käytettävä aine

Aktiivisena rusketusaineena käytetään dihydroksiasetonia (DHA), kuten itseruskettavissa voiteissakin. DHA on luonnossa esiintyvä ainesosa, jota saadaan kasviksista, kuten sokerijuurikkaista ja sokeriruo’osta. DHA reagoi aminohappojen kanssa ihon pintakerroksissa ja tuottaa ruskean värin. Ensimmäiset itseruskettavat voiteet tulivat markkinoille vuonna 1960. Siitä lähtien DHA:ta on käytetty auringottomien rusketusaineiden yleisimpänä ainesosana.

## Katso myös
* Auringonotto
* Solariumi
Iin rovastikunta

**Iin rovastikunta** oli Oulun hiippakunnan rovastikunta 1932-2012. Rovastikuntaan kuuluivat Haukiputaan, Iin, Kiimingin, Kuusamon, Posion, Pudasjärven, Ranuan, Taivalkosken ja Yli-Iin luterilaiset seurakunnat. Ranuan seurakunta siirtyi 1938 ja Posion 1949 osaksi Kemin rovastikuntaa.

Iin rovastikunta syntyi 1932 Oulun tuomiorovastikunnan pohjoisten osien seurakunnista. Kuntaliitosten myötä osa maaseurakunnista palautui kaupunkiseurakuntina takaisin Oulun tuomiorovastikuntaa ja Oulun seurakuntayhtymään. Jäljelle jääneistä Kuusamon, Pudasjärven ja Taivalkosken seurakunnista muodostettiin vuoden 2013 alusta Koillismaan rovastikunta.

Iin rovastikunnan viimeinen lääninrovasti oli Haukiputaan seurakunnan kirkkoherra Jaakko Kaltakari.

## Lääninrovastit
*Jaakko Kaltakari

## Lähteet
Gancia

**Gancia** on italialainen viiniyhtiö, jonka on vuonna 1850 perustanut Carlo Gancia Piemonten alueelle Italiaan. Gancia oli Italian ensimmäinen kuohuviiniyhtiö. Argentiinassa on yleistä lisätä Gancian aperitiiveja pirtelöön.

Kuohuviinit:
* Asti Docg 
* Asti Docg (Satin) 
* Prosecco 
* Pinot di Pinot Blanc de Blancs 
* Pinot di Pinot 
* Carlo Gancia Alta Langa 2000 
* Asti Modonovo Docg 
* Prosecco di Valdobbiadene Brut 
* Grand Reale 
* Brachetto d'Acqui Docg 
* Chardonnay 
* Prosecco Extra Dry 
* Castello Gancia Brut 
* Brut 
* P.rosè 
* Gancia Rosso 
* Gancia Spumante 

Aperitiivit:
* Vermouth Bianco 
* Vermouth Rosso 
* Vermouth Dry 
* Gancia Originale 
* Gancia Americano
Australianpaksujalka

**Australianpaksujalka** (*Burhinus grallarius*) on australialainen kahlaajalintu. Sen esiintymisalue ulottuu Länsi-Australian pohjois- ja eteläosista Pohjoisterritorion halki Queenslandiin ja sieltä etelään Victorian osavaltioon. Sitä tavataan myös Papua-Uudessa-Guineassa Flyjoen ruohotasangolla. Lajin holotyypin kuvaili John Latham Uudesta Etelä-Walesista vuonna 1802.

## Lähteet
Anatoli Rybakov

**Anatoli Naumovitš Rybakov** (, oikea sukunimi *Aronov*, Аро́нов; 14. tammikuuta (J: 1. tammikuuta) 1911 Tšernigov – 23. joulukuuta 1998 New York) oli venäläinen kirjailija.

Anatoli Rybakov syntyi insinöörin perheeseen. Koulun jälkeen hän opiskeli Moskovan liikenneinsinööri-instituutissa. Rybakov pidätettiin vuonna 1933 ja tuomittiin kolmen vuoden karkotukseen Siperiaan syytettynä neuvostovastaisen propagandan levittämisestä. Kärsittyään rangaistuksensa hän työskenteli eri puolilla Neuvostoliittoa. Rybakov osallistui toiseen maailmansotaan, sai ylennyksen upseeriksi ja pääsi eroon rikosmerkinnästään.

Rybakov aloitti kirjailijanuransa sodan jälkeen nuortenkirjailijana. Hänen ensimmäisiä teoksiaan olivat suositut jännityskertomukset *Tikari* (*Kortik*, 1948) ja *Pronssilintu* (*Bronzovaja ptitsa*, 1956). Romaani *Voditeli* (”Autonkuljettajat”, 1950) sai Stalin-palkinnon. Tyypillisten ”tuotantoromaanien” joukkoon kuuluu *Katariina Voronina* (*Jekaterina Voronina*, 1955).

Rybakovin aikaisemmista teoksista poikkeaa juutalaisperheen historiasta kertova romaani *Raskasta hiekkaa* (*Tjažolyi pesok*, 1979). Hänen pääteoksensa on Stalinin ajan kuvaus *Arbatin lapset* (*Deti Arbata*). Romaanin oli määrä ilmestyä jo vuosina 1967 ja 1979, mutta se pääsi julkisuuteen vasta vuonna 1987. *Arbatin lapsien* jatko-osia ovat romaanit *Tridtsat pjatyi i drugije gody* (”Kolmekymmentäviisi ja muita vuosia”, 1988), *Strah* (”Pelko”, 1990) ja *Prah i pepel* (”Tomua ja tuhkaa”, 1994).

## Suomennettuja teoksia
* *Arbatin lapset: 1. osa*. Suom. Marja-Leena Jaakkola. Helsinki: Tammi, 1987.
* *Arbatin lapset: 2. osa*. Suom. Marja-Leena Jaakkola. Helsinki: Tammi, 1988. 
* *Arbatin lapset: 3. osa*. Suom. Marja-Leena Jaakkola. Helsinki: Tammi, 1988. 
* *Katariina Voronina: romaani*. Suom. Maire Peterzèns. Petroskoi: Karjalan ASNT:n valtion kustannusliike, 1960. 
* *Pronssilintu*. Suom. Eira Haahti. Petroskoi: Karjalan ASNT:n valtion kustannusliike, 1960.
* *Raskasta hiekkaa*. Suom. Marja-Leena Jaakkola. Helsinki: Tammi, 1981. 
* *Tikari: kertomus*. Suom. Eira Haahti. Petroskoi: Karjalais-suomalaisen SNT:n valtion kustannusliike, 1956. 

## Lähteet
Let’s Bottle Bohemia

**Let's Bottle Bohemia** on irlantilaisyhtye The Thrillsin vuonna 2004 julkaistu toinen studioalbumi.

Albumia myytiin yhtyeen kotimaassa platinalevyyn oikeuttava määrä. Se nousi viikon ajaksi, viikolla 38/2004 (julkaisuviikollaan), Irlannin albumilistan kärkeen, ja Britannian albumilistalla se oli korkeimmillaan sijalla yhdeksän. *Let's Bottle Bohemia* pysyi Irlannin listoilla yhdeksän ja Britannian listoilla neljä viikkoa.
 
Albumilta julkaistiin kolme singleä: "Whatever Happened to Corey Haim?", "Not for All the Love in the World" ja "The Irish Keep Gate-crashing". Listoilla näistä parhaiten menestyi ensiksi mainittu, joka nousi Irlannin singlelistalla korkeimmillaan sijalle 17 ja Britannian singlelistalla korkeimmillaan sijalle 22.

Albumin tuotti Dave Sardy ja se äänitettiin Los Angelesissa, Yhdysvalloissa. Albumilla vieraili monia muusikkoja, tunnetuimpina Van Dyke Parks ja R.E.M.-yhtyeen kitaristi Peter Buck. 

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
*''Let's Bottle Bohemia'' Discogs-sivustolla 
### Viitteet
Savages (vuoden 1972 elokuva)

**Savages** on vuoden 1972 elokuva, jonka ohjasi James Ivory ja käsikirjoittivat Ivoryn idean pohjalta George Swift Trow ja Michael O'Donoghue.

Elokuva alkaa siitä, kun alkeellisen ”mutaihmisten” heimon uhrausmenojen kesken heidän metsänsä läpi vierii krokettipallo. Heimo seuraa sitä ja löytää lopulta itsensä laajalta, aavikoituneelta Westchesterin maatilalta 1930-luvulta.

## Lähteet
* *Mr. Mike: The Life and Work of Michael O'Donoghue* - Dennis Perrin, 1999. .

## Aiheesta muualla
* 
* 
*
Kalajoen rovastikunta

**Kalajoen rovastikunta** on yksi Oulun hiippakunnan seitsemästä rovastikunnasta. Rovastikuntaan kuuluvat Alavieskan, Haapajärven, Haapaveden, Kalajoen, Kärsämäen, Nivalan, Oulaisten, Pyhäjärven, Pyhäjoen, Reisjärven, Sievin ja Ylivieskan luterilaiset seurakunnat.

Haapajärven seurakunnan kirkkoherra Kari Tiirola toimii lääninrovastina Kalajoen rovastikunnassa.

## Lääninrovastit
Seuraavat henkilöt ovat toimineet Kokkolan rovastikunnan lääninrovasteina:
* –1647: Pietari Arctophilacius
* 1655–1685: Joosef Mathesius
* 1735–1739: Eerik Falander
* 1755–1778: Johannes Salmenius
* 1824–1826: Johan Frosterus
* 1853–1861: Abraham Montin
* 1962–1968: V. H. Kivioja
* 2000–2005: Timo Määttä

## Lähteet
* 

### Viitteet
Rosvot ja jeparit

**Rosvot ja jeparit** (*Cops and Robbers*) on vuonna 1973 ensi-iltansa saanut elokuva, jonka ohjasi Aram Avakian ja kirjoitti Donald E. Westlake oman romaaninsa pohjalta. Elokuvan pääosissa näyttelevät Cliff Gorman Tomina ja Joseph Bologna Joena.

Roger Greenspun kirjoitti elokuvasta hyvin ylistävästi The New York Timesiin.

## Juonitiivistys
Tom ja Joe ovat kaksi newyorkilaista poliisia jotka päättävät onnistua suuressa ryöstössä ja siirtyä rahoineen eläkkeelle. Paikallisen mafian johtaja haluaa arvopapereita, joten niitä he yrittävät hänelle hankkia Central Parkissa. Selviävätkö poliisit keikastaan sekä rahat että henget tallella?

## Lähteet
Pohjois-Korean energiapolitiikka

**Pohjois-Korean energiapolitiikka** kertoo Pohjois-Korean energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.

Energiantuotannossa Pohjois-Korea on ollut lähes omavarainen. Energiankulutus asukasta kohti oli IEA:n mukaan alle 10 % Etelä-Koreaan verrattuna vuonna 2007. Pohjois-Korean väestömäärä oli noin puolet Etelä-Korean väestöstä vuonna 2007 (24 milj/48 milj). Sähkön kokonaiskulutus vuonna 2007 oli alle 5 % Etelä-Koreaan verrattuna (18,1/412,0).

Sähköä ei kuitenkaan ole läheskään kaikkialla saatavilla. CIA:n mukaan vuonna 2017 vain 36 % kaupunkialueista ja 11 % maaseudusta on sähköverkon piirissä.

Pohjois-Korea on julkaissut tavoitteekseen vähentää hiilidioksidipäästöjä 16,4 % joka vuosi 2030 mennessä, ja vähentää kasvihuonekaasuja yhteensä 36 prosenttia.

## Energiantuotanto ja vienti

Pohjois-Korea tuottaa noin puolet sähköstään vesivoimalla, ja loput hiilivoimalla ja öljyllä.

## Vesivoima

Vesivoimaloita on lukuisia, erityisesti Chongchon-joen varrella. Huichonin vesivoimalassa on kymmenen patoa tuottamassa sähköä.

Vesivoimalat kuitenkin kärsivät Pohjois-Korean sääolosuhteista. Ankarat talvet aiheuttavat sekä vesipulaa että laiterikkoja, sekä kuumat kesät voivat pysäyttää voimalat kuivuuden vuoksi.

## Kivihiili ja öljy

Pohjois-Korealla on kattavat kivihiilivarannot, ja se onkin ollut yksi maan vientituotteista. Kansainvälisten pakotteiden johdosta vienti on kuitenkin tyrehtynyt ja hiiltä on ryhdytty käyttämään polttoaineena aiempaa laajemmin maan sisällä.

Kiina on toimittanut Pohjois-Korealle teknologiaan kivihiilen muuntamiseen kaasuksi, jotta sitä voitaisiin käyttää logistisesti tehokkaammin hyödyksi. Hiilen hyödyntäminen kaasumuodossa on kuitenkin itse hiiltä haitallisempi ilmastolle.

Pohjois-Koreassa on vain yksi öljyä käyttävä voimala.
Maan öljyn käyttö on kokonaan Kiinasta tuodun öljyn varassa, ja tuontirajoitusten kiristyessä se alkoikin vuonna 2015 muuttamaan viimeistä öljyvoimaansa hiilivoimalaksi.

## Ydinvoima

Pohjois-Korealla ei ole ydinvoimaa tuotantokäytössä, mutta se on kehittänyt sitä 60-luvulta asti Yongbyonin ydintutkimuslaitoksessa. Voimalaa on pyritty käyttämään myös ydinaseen kehittämiseen ainakin 90-luvulta asti.

## Uusiutuva energia

Tuuli- ja aurinkovoimaloita rakennetaan sekä vanhoihin voimaloihin että uusien voimaloiden yhteyteen. Lisäksi aurinkoenergiaa hyödynnetään erityisesti kansalaisten toimesta paikkaamaan epävakaata sähköntuotantoa. Arviolta jopa 55 % talouksista on käytössään halpa ja pienitehoinen aurinkovoimala.

Aurinkoenergian osuus tuotannosta on kansainvälisten arvioiden mukaan pieni, vain 0,1 % kokonaistuotannosta.

## Katso myös
* Kestävä kehitys alueittain ja maittain

## Lähteet
Intianpaksujalka

**Intianpaksujalka** (*Esacus recurvirostris*) on eteläaasialainen kahlaaja. Sen elinympäristö ulottuu Kaakkois-Iranista Intian kautta Sri Lankaan, Indokiinaan ja Hainaniin. Lajin holotyypin kuvaili Georges Cuvier Nepalista 1829.

## Lähteet
Isopaksujalat

**Isopaksujalat** (*Esacus*) on rantalintujen lahkoon ja paksujalkojen heimoon kuuluva lintusuku. Isopaksujalkoja on kaksi lajia:
*Intianpaksujalka (*Esacus recurvirostris*)
*Riuttapaksujalka (*Esacus magnirostris*)

## Lähteet
*Maailman lintujen suomenkieliset nimet (BirdLife Suomi) 
*ITIS: ''Esacus''
Mark Cuban

**Mark Cuban** (s. 31. heinäkuuta 1958 Pittsburgh) on yhdysvaltalainen yrittäjä ja  NBA-joukkue Dallas Mavericksin vähemmistöomistaja. Cuban on tullut tunnetuksi Internetiin liittyvistä liiketoimista. Vuonna 2020 Forbes-lehti arvioi hänen omaisuudekseen 4,6 miljardia dollaria.

## Ura
Cuban syntyi Pittsburghissa, Pennsylvaniassa. Hänen isänsä Norton Cuban oli autoverhoilija. Äitiään Cuban on kuvaillut henkilöksi, jolla oli "joka toinen viikko eri työ tai uratavoite".

Cuban on juutalainen, ja hän kasvoi Mount Lebanonin lähiössä Pittsburghissa juutalaiseen työväenluokkaan kuuluvassa perheessä. Hänen isänisänsä muutti sukunimen Chabenisky (Tšabeniski) Cubaniksi saavuttuaan perheineen Venäjän keisarikunnasta Ellis Islandille. Mark Cubanin veljen Brian Cubanin mukaan heidän äitinsä vanhemmat olivat romanianjuutalaisia, mutta Mark on väittänyt hänen äidinpuoleisen isoäitinsä olleen Liettuasta.

Cuban aloitti ensimmäiset liiketoimensa 12-vuotiaana. Hän myi roskapusseja maksaakseen kalliit koripallokenkänsä. Sitten hän ansaitsi rahaa myymällä postimerkkejä ja kolikkoja. Cuban hyödynsi 16-vuotiaana Pittsburghin pääsanomalehden *[[Pittsburgh Post-Gazette]]n* lakkoa ja toimitti sanomalehtia Clevelandista Pittsburghiin.

Cubanin ensimmäinen yritys oli MicroSolutions, jonka hän myi vuonna 1990 CompuServelle. Vuonna 1995 Cuban perusti Audionetin, josta tuli myöhemmin Broadcast.com. Neljä vuotta perustamisen jälkeen Yahoo! osti yrityksen. Tämän jälkeen Cuban oli mukana perustamassa mediayhtiö 2929 Entertainmentia. Samaan aikaan hänestä tuli NBA-seura Dallas Mavericksin omistaja. Mavericksissa Cuban tuli tunnetuksi kärkkäistä lausunnoistaan, joiden takia hän oli yksi liigan sakotetuimmista henkilöistä.

Cuban osti vuonna 2021 Texasin Navarron piirikunnassa sijaitsevan asumattoman Mustangin paikkakunnan noin 2 miljoonalla dollarilla. Hän osti sen asianajaja Merwyn "Marty" Pricelta, joka kuoli elokuussa 2021, koska Price ei halunnut jättää asumatonta kylää perheensä taakaksi. Cuban teki eräästä ystävästään pormestarin, jonka työ on lähinnä pitää paikka puhtaana. Cuban kertoi *[[The Drew Barrymore Show]]* -ohjelmassa haluavansa tehdä kylästä animatronisten dinosaurusten puiston sijoitettuaan Dino Don -nimiseen yritykseen 500 tuhatta dollaria 25 prosentin omistusta vastaan. Kylän nimeksi vaihtuisi "Dinosaur, Texas".

Cuban on myös yksi bisnesidea-tv-ohjelman *[[Leijonan luola USA]]* (*Shark Tank*) liikemies-sijoittajista.

## Teokset

* *Voittajaksi urheilulajissa nimeltä bisnes*. (*How to Win at the Sport of Business: If I Can Do It, You Can Do It*, 2013.) Suomentanut Risto Mikkonen. Scanria, 2017.

## Lähteet

## Aiheesta muualla

* Forbesin profiili 
*
Riuttapaksujalka

**Riuttapaksujalka** (*Esacus magnirostris*) on Kaakkois-Aasiassa ja Australiassa elävä kahlaajalintu. Sen esiintymisalue ulottuu Andamaaneilta Malakan niemimaalle ja Filippiineille sekä sieltä etelään Indonesiaan, Papua-Uuteen-Guineaan, Australiaan ja Tyynenmeren saarille. Lajin holotyypin kuvaili Louis Jean Pierre Vieillot Depuch Islandilta Australian luoteisrannikon edustalta vuonna 1818.

## Lähteet
Villit juhlat

**Villit juhlat** (*The Wild Party*) on James Ivoryn ohjaama ja Ismail Merchantin tuottama yhdysvaltalainen komediaelokuva vuodelta 1975. Sen pääosissa ovat James Coco ja Raquel Welch.

Ikääntynyt 1920-luvun elokuvatähti Jolly Grimm päättää yrittää comebackia järjestämällä juhlat uuden elokuvansa näyttämistä varten. Juhlat kuitenkin muuttuvat joksikin aivan muuksi kuin Jolly on ajatellut. Elokuva loppuu siihen, että Jolly tappaa rakastajattarensa Queenien ja näyttelijän, joka oli kiinnostunut naisesta.

Elokuva perustuu väljästi Joseph Moncure Marchin kirjoittamaan runoon, ja se kuvattiin Riversidessa Kaliforniassa. Runosta tehtiin myös kaksi musikaalia. Tanssikohtauksen koreografian suunnitteli Patricia Birch.

## Näyttelijät

## Arvioita
*[[Video-opas|Video-oppaassa]]* vuodelta 1994 Sam Inkinen kutsuu *Villejä juhlia* 1920-luvun mykkäelokuvan tähtiä satirisoivaksi hullutteluksi ja antaa sille kaksi tähteä viidestä, mikä vastaa sanallista arviota ”keskinkertainen”. *VideoHound’s Golden Movie Retriever* sanoo elokuvaa hyvistä roolisuorituksista huolimatta jotenkin ontoksi ja antaa sille kaksi ja puoli tähteä neljästä.

## Lähteet

## Aiheesta muualla
*
Siru (nimi)

**Siru** on suomalainen naisen etunimi.  Etunimenä se on lyhentymä Siiri-nimen hyväilymuodosta *Sirukka*, Siiri taas on suomalainen muoto skandinaavisesta nimestä Sigrid..

Syyskuuhun 2023 mennessä Suomessa on nimi Siru annettu Digi- ja väestötietoviraston tietojen mukaan 1385 henkilölle.  Almanakkaan nimi lisättiin vuonna 2010, ja Sirun nimipäivä on 30. syyskuuta.

## Tunnettuja Siruja

* Siru Airistola (s. 1987), suomalainen laulaja
* Siru Kainulainen (s. 1966), suomalainen kirjallisuudentutkija

## Kuvitteellisia Siruja

* Siru, useissa lehdissä esiintynyt sarjakuvahahmo
* Siru Honkanen, tv-sarjassa Salatut elämät
* Siru Kivinen, tv-sarjassa Kiviset ja Soraset

## Lähteet
The Dead Sleep Easy

**The Dead Sleep Easy** on vuoden 2007 kanadalainen draamaelokuva. 

## Juoni
Tarina keskittyy meksikolaiseen painijaan (Ian Hodgkinson), joka tunnetaan vain nimellä The Champ, jonka meksikolainen järjestäytyneen rikollisuuden kopla palkkaa riveihinsä miehen tapettua kilpailijansa. Muutamien erikoisten tapahtumien jälkeen The Champ päättää yrittää hyvittää rikoksensa.

## Näyttelijät

## Levitys ja julkaisu
Elokuvalla on ollut muutamia erikoisjulkaisuja:

* 22. syyskuuta 2007: Calgary, Calgary International Film Festival
* 8. helmikuuta 2008: Victoria Film Festival
* 15. helmikuuta 2008: Toronto
* 22. helmikuuta 2008: Ottawa
* 13. maaliskuuta 2008: Montreal
* 15. maaliskuuta 2008: Philadelphia, Pennsylvania, Backseat Film Festival
* 20. maaliskuuta 2008: Dawson City, Yukon, International Short Film Festival
* 27.–28. maaliskuuta 2008: Hollywood, Ricardo Montalbán Theatre

Elokuva julkaistiin DVD:llä 5. maaliskuuta 2009.

## Lähteet
* Sidel" official Ana Sidel site
* ''The Dead Sleep Easy'' official site 
* Zed Filmworks: ''The Dead Sleep Easy'' profile 
* 
* 
* 
* *Rue Morgue Radio*: Lee Demarbre interview regarding ''The Dead Sleep Easy'' 8 February 2008
* 
* 
* Interview with director Lee DeMarbre 

### Viitteet
Jade (nimi)

**Jade** on naisen etunimi, joka johtuu saman nimisestä jalokivestä. 

Heinäkuuhun 2025 mennessä Suomessa on nimi Jade annettu Digi- ja väestötietoviraston tietojen mukaan annettu noin 2800 naiselle ja ainakin 22 miehelle. Yli puolet Jade-nimisistä on syntynyt vuoden 2010 jälkeen. Ennen vuotta 1920 nimeä ei ollut annettu kenellekään ja ennen vuotta 1960 alle kymmenelle henkilölle. Almanakkaan nimi lisättiin vuonna 2010, ja Jaden nimipäivä on 9. heinäkuuta.

## Tunnettuja Jadeja
* Jade Bergius (s. 1998), suomalainen jalkapalloilija
* Jade Carey (s. 2000), yhdysvaltalainen telinevoimistelija, olympiavoittaja ja maailmanmestari
* Jade Cargill (s. 1992), yhdysvaltalainen showpainija
* Jade Edmistone (s. 1982), australialainen rintauimari 
* Jade Ewen (s. 1998), englantilainen laulaja ja näyttelijä
* Jade Goody (1981–2009), brittiläinen julkisuuden henkilö
* Jade Johnson (s. 1980), brittiläinen pituushyppääjä
* Jade Jones (s. 1993), walesilainen taekwondon olympiavoittaja ja maailmanmestari
* Jade McGlynn (s. 1992), brittiläinen Venäjän tutkija
* Jade Moore (s. 1990), englantilainen jalkapalloilija
* Jade North (s. 1982), australialainen jalkapalloilija
* Jade Nyström, alk. *Jere Nyström* (s. 2004), suomalainen korkeushyppääjä
* Jade Puget (s. 1973), yhdysvaltalainen kitaristi
* Jade Rose (s. 2003), kanadalainen jalkapalloilija
* Jade Thirlwall (s. 1992), englantilainen laulaja ja lauluntekijä
* Jade Trini (s. 1969), yhdysvaltalainen hip hop -artisti
* Jade Vega (s. 1997), yhdysvaltalainen koripalloilija
* Jade Yorker (s. 1985), yhdysvaltalainen näyttelijä

## Kuvitteellisia Jadeja
* Jade, *Jennifer-Lynn Hayden*, supersankari DC Comicsin sarjakuvissa
* Jade, tappelupelisarjassa Mortal Kombat
* Jade, Janni Garcia, päähenkilö Taru Mäkisen kirjasarjassa Jade
* Jade Nguyen, *Cheshire*, DC Comicsin sarjakuvahahmo

## Lähteet

## Aiheesta muualla
Valtion säveltaidetoimikunta

**Valtion säveltaidetoimikunta** on valtion taidehallintoon kuuluva Taiteen keskustoimikunnan alaisuudessa toimiva säveltaiteen asiantuntijaryhmä, jonka 11 jäsentä opetusministeriö valitsee kolmeksi vuodeksi kerrallaan valtakunnallisten säveltaidejärjestöjen tekemien ehdotusten perusteella. Toimikunta jakaa suomalaisille artisteille säveltaidepalkintoa.

Säveltaidetoimikunnalla voidaan tarkoittaa myös suomalaista podcast-julkaisua.

## Aiheesta muualla
* Taiteentoimikunta.fi
* Säveltaidetoimikunnan apurahat
*http://www.matiashakkinen.com/saveltaidetoimikunta
L’Algérino

**L’Algérino** (oik. **Samir Djourhlel**, s. 2. toukokuuta 1981 Marseille) on ranskalainen rap-artisti, jolla on algerialaiset sukujuuret.

## Elämäkerta
L’Algérino syntyi Marseillessa, jossa hän kiinnostui nuorena hip hop -musiikista ja alkoi kirjoittaa omia sanoituksia yhdeksänvuotiaana omasta lähiöstä.

L’Algérino aloitti varsinaisen musiikkiuransa Akhenatonin myötä, joka huomasi hänen kykynsä. Sitä ennen L’Algérinon levyttäjänä toimi Hafid Fédaouche ja hän oli mukana hetkellisesti B-Vice Junior ja 45 Niggaz yhtyeissä. L’Algérino oli sittemmin IAM-yhtyeen mukana kiertueella, kunnes aloitti soololevyttämisen vuodesta 2005. Hänen ensimmäinen albumi oli *[[Les Derniers seront les premiers]]*, jonka hän levytti yhdessä Akhenaton kanssa ja toinen *[[Mentalité Pirate]]* julkaistiin vuonna 2007.

## Diskografia
### Albumit
* *[[Les derniers seront les premiers]]* (2005)
* *[[Mentalité pirate]]* (2007)
* *[[Effet Miroir]]* (2010)
* *[[C’est correct]]* (2011)
* *[[Aigle Royal]]* (2014)
* *[[Oriental Dream]]* (2015)
* *[[Banderas]]* (2016)
* *International* (2018)

### Singlet
* *[[L’envie de vaincre]]* (2007)
* *[[Sur la tête de ma mère]]* (2010)
* *[[Trinité]]* (2010)
* *[[Tireur de coup franc]]* (2010)
* *[[Dérapage contrôlé]]* (2010)

## Aiheesta muualla
* Viralliset sivut  
*
Uuden-Seelannin koripallomaajoukkue

**Uuden-Seelannin koripallomaajoukkue** edustaa Uutta-Seelantia koripallon maajoukkuekilpailuissa.

## Historia
Uusi-Seelanti on ollut mukana Oseanian-mestaruuskilpailuissa vuodesta 1971 eli ensimmäisistä kisoista alkaen. Useana vuonna maa on ollut Australian ohella ainoa kilpailuihin osallistunut joukkue.  Ensimmäistä kertaa Uusi-Seelanti pääsi MM-kilpailuihin vuonna 1986, jolloin sen sijoitus oli 21:s.

Ensimmäistä kertaa Uusi-Seelanti oli olympiakoripallossa mukana vuoden 2000 kisoissa, jolloin sen sijoitus oli yhdestoista. Seuraavissa olympiakisoissa vuonna 2004 se sijoittui yhtä pykälää paremmin. Parhaan MM-kisasijoituksensa maa saavutti Indianapolisin kisoissa 2002. Tällöin se hävisi pronssiottelussa Saksalle luvuin 117–94.

## Menestys arvokilpailuissa
### [[Koripallo olympialaisissa|Olympialaiset]]

### [[Koripallon maailmanmestaruuskilpailut|MM-kilpailut]]

### [[Koripallon Aasian-mestaruuskilpailut|Aasian-mestaruuskilpailut]]

### [[Koripallon Oseanian-mestaruuskilpailut|Oseanian-mestaruuskilpailut]]

## Lähteet

## Aiheesta muualla
*Uuden-Seelannin koripalloliitto
Kokkolan rovastikunta

**Kokkolan rovastikunta** (aik. **Lohtajan rovastikunta**, 1923–1932) on Suomen evankelis-luterilaisen kirkon Oulun hiippakuntaan kuuluva rovastikunta. Rovastikuntaan kuuluu koko Keski-Pohjanmaan maakunnan alue eli Halsuan, Kannuksen, Kaustisen ja Ullavan, Kokkolan suomalainen, Kälviän, Lohtajan, Perhon, Toholammin ja Vetelin luterilaiset seurakunnat.

## Seurakunnat ja seurakuntayhtymät

## Lääninrovastit
Seuraavat henkilöt ovat toimineet Kokkolan rovastikunnan lääninrovasteina:
* 1722–1738: Erik Cajanus
* 1738–1739: Eerik Falander
* 1740–1744: C. G. Werander
* 1745–1755: Johan Altan
* 1755–1778: Johannes Salmenius
* 1778–1782: Jacob Frosterus
* 1782–1803: Anders Chydenius
* 1804–1819: Henrik Aulin
* 1823–1837: K. J. Nordling
* 1837–1853: C. G. Elfving
* 1854–1870: J. A. Cajanus
* 1870–1873: K. A. Keckman
* 1875–1883: Birger Wegelius
* 1888–1896: K. R. Sandelin
* 1897–1903: Julius Bergroth
* 1905–1914: J. J. Vegelius
* 1917–1920: Fr. V. Nejnstedt
* 1921–1949: H. V. Selin
* 1949–1970: Johannes Sillanpää
* 1971–1984: Eerikki Lyly
* 1984–1996: Eero Palola
* 1996–2003: Mikko Himanka

* 2009–2015: Heikki Niemelä
* 2016–2021: Erkki Huuki
* 2022– Juha Karhulahti
* 2026- Sakari Typpö

## Katso myös

* Uskonto Kokkolassa
* Uskonto Keski-Pohjanmaalla

## Lähteet
* 

### Viitteet
Titianus

**Lucius Salvius Otho Titianus** oli Rooman keisari Othon vanhempi veli. Titianus meni naimisiin Cocceian kanssa, joka oli noin 30 vuotta myöhemmin Roomaa hallinneen keisari Nervan sisko. Titianus sai Cocceian kanssa yhden lapsen, Lucius Salvius Otho Cocceianuksen.
Roomalainen maili

**Roomalainen maili** oli Rooman valtakunnassa käytössä ollut mittayksikkö. Sen alkuperäinen latinankielinen nimitys oli *mille passuum* ('tuhat askelparia'; monikossa *milia passuum*, 'tuhatta askelparia'). Yhden roomalaisen mailin pituus oli tuhat askelparia, jonka arvioidaan olevan metreissä noin 1&nbsp;479.
Jade (täsmennyssivu)

**Jade** voi tarkoittaa seuraavia:

* Jade, eräs jalokivi
* Jade, naisen etunimi
* *[[Jade (kirjasarja)|Jade]]*, Taru Mäkisen kirjasarja
* Jade, Java-kielellä toteutettu ohjelmistokehys
* *[[Jade (elokuva)|Jade]]*, yhdysvaltalainen elokuva
* Jade Empire, BioWaren kehittämä toimintaroolipeli
* Jade Liqueurs, ranskalainen alkoholijuomien valmistaja
* *[[Jadesoturi]]*, suomalais-kiinalainen elokuva
* Jade, yhdysvaltalainen yhtye
* Jade, *Jennifer-Lynn Hayden*, supersankari DC Comicsin sarjakuvissa

### Henkilöitä
* Biro Jade, oik. *Nilson Machado dos Santos* (s. 1973), brasilialais-azerbaidžanilainen futsalpelaaja
* Katrina Jade (s. 1991), yhdysvaltalainen pornonäyttelijä
* Samantha Jade (s. 1987), australialainen laulaja ja lauluntekijä
Kosraenkottarainen

**Kosraenkottarainen** (*Aplonis corvina*) oli Tyynellämerellä, Mikronesian liittovaltiossa sijaitsevalla Kosraen saarella elänyt kotoperäinen kottaraislaji, joka kuoli sukupuuttoon 1800-luvun puolivälissä. Yleisväriltään mustasta linnusta tunnetaan vain kaksi näytettä, jotka Heinrich von Kittlitz keräsi 1828.

## Ulkonäkö
Lintu oli yleisväriltään kiiltävän musta. Kussakin höyhenessä oli kiiltävät reunat, joiden väri vaihteli teräksenvihreästä purppuranpunaiseen. Jalat ja pitkä nokka olivat mustat. 

## Elinympäristö ja kehitys
Kosraenkottarainen eli Mikronesian liittovaltiossa sijaitsevalla Kosraen saarella. Sen elinympäristöä olivat vuorten rinteillä kasvavat subtrooppiset ja trooppiset kosteat metsät. Lintu oli ilmeisesti saapunut saarelle jo varhain, yhtenä ensimmäisistä lajeista. Se ei ollut kehittynyt muista Mikronesiassa tavattavista kottaraislajeista, vaan mahdollisesti salomoninkottaraisesta (*Aplonis grandis*) tai jostakin sen lähisukulaisesta. Pitkän nokan perusteella sen lähin sukulainen on luultavasti samoankottarainen (*A. atrifusca*). Myös biakinkottarainen (*A. magna*) on kosraenkottaraista muistuttava, mutta sitä pitkäpyrstöisempi ja lyhytnokkaisempi laji. 

## Tunnetut yksilöt ja sukupuutto
Lajista on olemassa vain kaksi näytettä. Kummatkin keräsi Heinrich von Kittlitz vuonna 1828, ja niitä säilytetään nykyisin Pietarissa. Joidenkin lähteiden mukaan säilyneitä nahkoja olisi kuitenkin viisi kappaletta. Kittlitz teki linnusta myös piirroksen.

Kosraenkottaraisesta ei ole tehty havaintoja Kittlitzin vierailun ja näytteiden keruun (vuodenvaihde 1827–1828) jälkeen. Lintu oli hyvin todennäköisesti kuollut sukupuuttoon vuoteen 1880 mennessä, jolloin saksalainen tutkimusretkeilijä Otto Finsch vieraili saarella eikä nähnyt ainuttakaan lajin edustajaa. Vuonna 1931 saaren vuoristoissa suoritettiin etsintöjä kottaraisen löytämiseksi, mutta ne eivät tuottaneet tulosta. Häviämisen syynä olivat todennäköisesti rotat, joita kulkeutui Kosraelle vahingossa valaanpyytäjien laivojen kyydissä ja jotka ovat alueella yhä runsaslukuisia. Rotat söivät lintujen munia ja poikasia.

## Lähteet

## Aiheesta muualla
* BirdLife species factsheet: Kosrae Starling  
* 
* 
* Alankomaiden luonnonhistoriallinen museo: kolmiulotteiset valokuvat kahdesta näytteestä  
* Natuurinformatie: Kusaie- en Ponapéspreeuw  
* Piirros ja valokuvat kahdesta näytteestä
Tapiolan jalkapallostadion

**Tapiolan jalkapallostadion** on Espoon Tapiolan urheilupuistoon suunnitteilla oleva jalkapallostadion, joka tulisi FC Hongan käyttöön. 

Liikunnan ja urheilun lisäksi puistoon tulee palveluita ja asuntoja. Erityistä huomiota kiinnitetään puiston ilmastovaikutuksiin. Kulkuyhteydet urheilupuistoon ja sen läpi suunnitellaan sujuviksi etenkin kävelijöille, pyöräilijöille ja joukkoliikenteen käyttäjille. Urheilupuiston ideointiin ovat osallistuneet asukkaat ja muut puiston käyttäjät.  

## Lähteet
Sonetteja laumalle

**Sonetteja laumalle** on Juice Leskisen ensimmäinen runokokoelma. Kirjan on kustantanut Kirjayhtymä vuonna 1975. Kannen kuvan on piirtänyt Juho Juntunen. Runokokoelman nimi viittaa humoristisesti Francesco Petrarcan teokseen *[[Sonetteja Lauralle]]*.

## Lähteet

 
## Aiheesta muualla
* Karjalainen.fi 
* Juicen kirjallinen tuotanto
* Netlibrs
Turnpike

**Turnpike** voi tarkoittaa seuraava asioita:

* turnpike, maksullinen tie eli tie jonka käytöstä peritään tienkäyttömaksua
* Turnpike, maksullisen tieosuuden nimi puhekielessä Yhdysvalloissa
* Turnpike, Microsoft Windowsin yksi ohjelmistopaketti

**Turnpike** voi viitata myös seuraaviin asioihin:

* Turnpike Doubles, kaksi ajoneuvoyhdistelmään peräkkäin kytkettyä 48&nbsp;jalan (14,6&nbsp;m) perävaunua.
* Turnpike house, entisajan Turnpike -tien varrelle rakennettu tullikojuna toimiva rakennus
* Turnpike House, Methuennissa, Massachusettsissa sijaitseva entinen tullikojuna toimiva rakennus
* Turnpike teoria, sarja ekonomiaan liittyviä teorioita
* Turnpike trust, parlamentin asettama taho, jolla oli valta kerätä tienkäyttömaksuja entisajan Yhdistyneessä kuningaskunnassa
__NOTOC__
## turnpiketeitä

### Nykyisiä turnpike -teitä
* Blue Star Turnpike, Interstate 95 -tien tieosuus New Hampshiressä
* Connecticut Turnpike (nyk. Governor John Davis Lodge Turnpike), Interstate 95 ja Interstate 395 -teiden maksullinen osuus Connecticutissa
* Creek Turnpike, Tulsan ymparillä osittain kiertävä maksullinen tie Oklahomassa
* Delaware Turnpike (myös: John F. Kennedy Memorial Highway), Interstate 95 -tien maksullinen osuus Delawaressa
* Everett Turnpike (myös: Central New Hampshire Turnpike)
* Florida's Turnpike (myös: Ronald Reagan Turnpike), maksullinen tiejärjestelmä Floridassa
* Kansas Turnpike, maksullinen tiejärjestelmä Kansasissa
* Maine Turnpike, Interstate 95 -tien maksullinen osuus Mainessa
* Massachusetts Turnpike
* New Jersey Turnpike, maksullinen tiejärjestelmä New Jerseyssä
* Ohio Turnpike (myös: James W. Shocknessy Ohio Turnpike), maksullinen tiejärjestelmä Ohiossa
* Pennsylvania Turnpike, maksullinen tiejärjestelmä Pennsylvaniassa
* West Virginia Turnpike, maksullinen tiejärjestelmä West Virginiassa

### Historiallisia turnpike -teitä
* Kentucky Turnpike entinen maksullinen tie Kentuckyssa, nykyään osa Interstate 65 -tietä
* Manchester Turnpike, entinen maksullinen tie nykyisen Virginian alueella
* Northwestern Turnpike, historiallinen tie Virginiassa
Kuka murhasi rock’n’roll tähden

**Kuka murhasi rock’n’roll tähden** on Juice Leskisen kirjoittama kirja, joka julkaistiin vuonna 1978. Kirja on Leskisen ensimmäinen proosateos. Se on muodoltaan yhdestä kesästä kertova päiväkirja, joka kuvaa esiintyvän muusikon arkea, keikkailua ja perhe-elämää.

Kirja kuuluu *[[Soundi]]*-lehteä kustantaneen Lehtijussin *Soundi-kirjat*-julkaisusarjaan. Kirjan tunniste on .

## Lähteet
Kanarianmeriharakka

**Kanarianmeriharakka** (*Haematopus meadewaldoi*) oli Kanariansaarten Fuerteventuran, Lanzaroten ja lähistön pikkusaarten kotoperäinen kahlaaja. Lajin viimeiset yksilöt kerättiin 1913, ja 1940-luvulla sen todettiin kuolleen sukupuuttoon. Muutamia varmistamattomia havaintoja on tehty 1968 ja 1981. Lajin holotyypin kuvaili 1913 David Armitage Bannerman, joka nimesi lajin Edmund Gustavus Bloomfield Meade-Waldon kunniaksi.

## Lähteet
Corey Haim

**Corey Haim** (23. joulukuuta 1971 Toronto – 10. maaliskuuta 2010 North Hollywood, Kalifornia) oli kanadalainen näyttelijä. Haim aloitti näyttelijän uransa jo lapsena kanadalaisessa komediasarjassa *[[The Edison Twins]]*, jossa hän näytteli Larryn roolia vuosina 1982–1986. Vuonna 1986 Haim sai ensimmäisen suuren roolinsa Charlie Sheenin ja Winona Ryderin rinnalla elokuvassa *[[Lucas (elokuva)|Lucas]]*. Seuraavana vuonna hän oli pääroolissa Joel Schumacherin ohjaamassa kauhukomediassa *[[The Lost Boys]]*. Tämän myötä hänestä tuli myös elokuvassa esiintyneen Corey Feldmanin paras ystävä, jonka kanssa hän teki kahden tuotantokauden pituisen sarjan *[[The Two Coreys]]*. 1980-luvun lopun jälkeen Haimin ura kääntyi laskusuuntaan, vaikka hän esiintyikin säännöllisesti elokuvissa. Hän ryhtyi käyttämään kovia huumeita jo alle täysi-ikäisenä. Haim löytyi kuolleena kotoaan 10. maaliskuuta 2010 ja kuolinsyyksi epäillään huumeiden yliannostusta.

## Osittainen filmografia
* *[[Äidin uusi]]* (*Firstborn*, 1984)
* *[[Secret admirer]]* (1985)
* *[[A Time To Live]]* (1985)
* *[[Hopealuoti (elokuva)|Hopealuoti]]* (*Silver Bullet*, 1985)
* *[[Lucas (elokuva)|Lucas]]* (1986)
* *[[The Lost Boys]]* (1987)
* *[[Watchers]]* (1988)
* *[[Ajokortti (elokuva)|Ajokortti]]* (*License to Drive*, 1988)
* *[[Dream a Little Dream]]* (1989)
* *[[Rollerboys]]* (*Prayer of the Rollerboys*, 1991)
* *[[Rock and roll kesä 1955]]* (*Oh, What a Night*, 1992)
* *Blown Away* (1992 film)
* *[[Teiniagentti 00 ja risat]]* (*The Double O Kid*, 1992)
* *[[Sekoboltsit sukelluskoulussa]]* (*National Lampoon's Scuba School*, 1993)
* *[[Pakorauta]]* (*Fast Getaway 2*, 1993)
* *[[Snowboard Academy]]* (1996)
* *[[Parempi myöhään (elokuva)|Parempi myöhään]]* (*Never Too Late*, 1996)
* *[[Busted]]* (1996)
* *[[Tuhon oppitunti]]* (*Demolition University*, 1997)

## Lähteet

## Aiheesta muualla
* Viralliset sivut
*
Giovanni Antonio Boltraffio

**Giovanni Antonio Boltraffio**, myös **Beltraffio** (n. 1466/1467 Milano? – 15. kesäkuuta 1516 Milano) oli italialainen taidemaalari. 

Beltraffio oli aatelissukuinen. Hän opiskeli ja työskenteli Leonardo da Vincin ateljeessa. Taiteilijana häntä pidetään yhtenä voimakkaimmin erottuvista Da Vincin oppilaista, Bernardino Luinin ohella. Hänen muotokuviensa hahmot esiintyvät usein profiilissa ja hänen Madonna ja lapsi -aiheensa ovat da Vincimaisia, joskin linjojen ääriviivat erottuvat tarkasti, eikä niissä ole da Vincin sfumatoa.
Nokimeriharakka

**Nokimeriharakka** (*Haematopus unicolor*) on Uuden-Seelannin pääsaarten ja lähisaarten kotoperäinen kahlaajalaji. Johann Reinhold Forster kuvaili sen holotyypin Uudesta-Seelannista, ja kuvauksen julkaisi Martin Lichtenstein vuonna 1844.

## Lähteet
Gustaf Heinrich Martens

**Gustaf Heinrich Martens** (1842–1912) oli lintutieteilijä, joka nimesi uudenseelanninmeriharakan (*Haematopus finschi*) 1897 (*Ornithologische Monatsberichte*).

## Lähteet
Save Me from Myself

**Save Me from Myself: How I Found God, Quit Korn, Kicked Drugs, and Lived to Tell My Story** on entisen Korn -kitaristi Brian "Head" Welchin omaelämäkerta. Kirja kertoo hänen elämänvaiheensa lapsuudesta, ajasta Kornissa, hänen huumeriippuvuudestaan, uskoontulosta, elämästä Jumalan kanssa ja hänen musiikillisen soolouransa alusta.

Kirja julkaistiin Yhdysvalloissa kovakantisena 3. heinäkuuta 2007 ja pehmeäkantisena 24. kesäkuuta 2008.

Kirjaa ei ole julkaistu suomeksi.

## Luvut
* "Author's Note"
* "Prologue"
"**Part I: To Hell and Back**"
# "Life Begins in Bako"
# "It All Comes Together"
# "The Final Piece"
# "It Starts to Come Apart"
# "Life Changes"
# "I Fall to Pieces"
# "...And Get Put Back Together"
"**Part II: Heaven on Earth**"
# "I Go Public"
# "Tongues"
# "Head Hunting in India"
# "Into the Desert"
#" I Go Through Hell Again"
* "Epilogue"
* "Acknowledgements"
Kekkaishi

**Kekkaishi** on Yellow Tanaben luoma manga. Ivrea alkoi julkaista sarjaa suomeksi vuonna 2008. Sarja päättyi Japanissa vuonna 2011. Sarjan taskukirjoja ilmestyi yhteensä 35. 

Sarjakuva on shōnen-tyyliä. Sen päähenkilö on poika nimeltä Yoshimori, joka on perinyt tehtäväkseen käymänsä koulun alueelle ilmaantuvien yliluonnollisten olentojen karkottamisen. Tarinan toinen päähahmo on Yoshimorin naapurintyttö Tokine, joka on sekä Yoshimorin ystävä että kilpailija. He kuuluvat vanhoihin kekkaishi-sukuihin, joissa periytyy kyky käyttää psyykkisiä ja telekineettisiä voimia pitkällisen pikkulapsesta saakka aloitetun harjoituksen avulla. Yoshimorilla on kaksi veljeä, mutta vain Yoshimorilla on syntymämerkki, joka osoittaa hänet kekkaishin tehtävien perijäksi. Tätä Tokinen suvun päähenkilö ei hyväksy, mistä saadaan sarjan perusjännite, jota värittää edelleen Yoshimorin ihastuminen Tokineen.

## Lähteet
Karnosinemia

**Karnosinemia** on harvinainen perintötekijöistä johtuva sairaus, jonka oireina ovat neurologiset ongelmat. Sairauden aiheuttaa mutaatio karnosinaasientsyymiä koodaavassa CNDP1-geenissä. Karnosinemia-geenimutaatio on väistyvä.

Sairaus ilmenee yleensä ensimmäisen elinvuoden aikana hermostollisina ongelmina. Sairauden oireet ja merkit ovat hyvin vaihelevia, ja jotkut tapaukset ovat olleet oireettomia. Vain muutama kymmenen tapausta tunnetaan maailmanlaajuisesti. Perushoitona käytetään karnosiinivapaata ruokavaliota.

Karnosinemiaa eli karnosinaasientsyymin puutosta aiheuttaa CNDP1-geenin mutaatio autosomaalisessa kromosomissa 18. Oireina ovat hermoston kehityksen ja toiminnan ongelmat.

## Lähteet
Fanipalvelu

**Fanipalvelu** (Fan service, ) on japanilaisen sarjakuvan eli mangan käsite. Se tarkoittaa tarinan elementtiä, joka ei olisi tarinan kuljetukselle välttämätön, mutta joka on mukana lukijan viihdyttämiseksi. Fanipalvelun tyyli ja sisältö vaihtelevat tarinan tyylisuunnan mukaisesti.

Eräs fanipalvelun muoto on piirtää tarinan päähenkilö tai henkilöt tarinan tunnelman mukaiseen ympäristöön. Asetelma kuvataan hyvin yksityiskohtaisesti ja huolellisella piirrostyöllä.
Fanipalvelu voi siten toimia esimerkiksi jakson aloitus- tai lopetuskuvana. Tarinaa voidaan myös kuljettaa niin, että kehittyvä tilanne luo perustelun fanipalvelulle joka voi samalla toimia huumorin lähteenä tai yllätyksenä myös lukijalle.

Fanipalvelu voi sisältää eroottissävyisiä elementtejä, joksi fanipalvelu usein suppeasti ymmärretään, vaikka sitä esiintyy myös muissa tyypeissä. Esimerkiksi realistisen tarkasti piirretty mecha tai kilpa-auto on myös fanipalvelun muoto, samoin erittäin näyttävät ja pitkät taistelukohtaukset.

Toisinaan raja tarinaan lisäväriä tuovan käytön ja tyylin välillä on häilyvä. Tällöin juoni on vain ohjaava kehys fanipalvelun käytölle.

## Kritiikkiä
Fanipalvelua kritisoidaan sanoen, että se häätää uudet fanit pois. Tälle perusteena sanotaan, että on vaikea ottaa vakavasti epärealistisia hahmoja.

## Lähteet
Rim’K

**Rim'K** (oik. **Abdelkarim Brahmi-Benalla**, s. 21. kesäkuuta 1978 Vitry-sur-Seine) on ranskalainen rap-artisti.

## Elämäkerta
Brahmi-Benalla syntyi Vitry-sur-Seinessa algerialaisille vanhemmille, jotka ovat kotoisin Barbachasta.

Brahmi-Benalla perusti vuonna 1994 113-yhtyeen, jonka myötä hänet on tunnettu taiteilijanimellä Rim'K. Vuotta myöhemmin hän liittyi myös Mafia K'1 Fry -yhtyeeseen. Rim'K on tuonut musiikissaan, ja erityisesti vuonna 2004 julkaistussa ensialbumissaan *L'Enfant du pays*, esille muun muassa vanhempiensa kotimaata Algeriaa. Kuusi vuotta myöhemmin Rim'K julkaisi kolmannen albuminsa *[[Maghreb United]]*, jossa hän on tuonut esille maghreb-aluetta.

## Diskografia
### Albumit
* Sans barres (Mixtape, 2000)
* L'Enfant du pays (2004)
* Famille Nombreuse (2007)
* Maghreb United (2009)

## Aiheesta muualla
* Viralliset sivut 
*
Uudenseelanninmeriharakka

**Uudenseelanninmeriharakka** (*Haematopus finschi*), joka joskus luokitellaan myös meriharakan alalajiksi, on Uuden-Seelannin Eteläsaaren kotoperäinen kahlaaja. Se talvehtii myös Pohjoissaaren rannoilla. Lajin holotyypin kuvaili Gustaf Heinrich Martens 1897, ja nimesi sen Otto Finschin kunniaksi.

## Lähteet
Gustaf Magnusson (kuvataiteilija)

**Gustaf Magnusson** (1890 Tukholma – 1957) oli ruotsalainen taidemaalari ja graafikko. 

Magnusson opiskeli Tukholman taideakatemiassa, Tanskassa, Norjassa, Saksassa ja Italiassa.

Magnusson on maalannut mm. muotokuvat useista Ruotsin kuninkaallisista ja merkkihenkilöistä, kuten prinssi Eugenista (1865-1947), Gustaf Trolle-Bondesta, Tukholman pormestarista Gunnar Fantista (1879-1967) ja C. Ådermanista.

Hänen julkisiin töihinsä kuuluvat mm. kaikki Tukholman Kustaa Vaasan koulun freskot, freskoja Göteborgin konserttitaloon ja muotokuvasarja Tukholman kaupungin merkkihenkilöistä.

Hänen töitään löytyy mm. Ruotsin kansallismuseosta, Tukholman modernin taiteen museosta, Münchenistä, Uffizin galleriasta Firenzestä ja British Museumista.

Muoto- ja henkilökuvien ohella Magnusson oli myös tuottelias maisemamaalausten tekijä. Hänen tuotantonsa laajuuden arvellaan jonkin verran laskeneen hänen töistään maksettuja hintoja.
Trilogy (Emerson, Lake & Palmerin albumi)

**Trilogy** on brittiläisen Emerson, Lake & Palmer -yhtyeen heinäkuussa 1972 julkaistu kolmas studioalbumi. Sillä on muun muassa kappale "Hoedown", joka oli yhtyeen suosituimpia kappaleita konserteissa.

## Kappaleet
**A-puoli**
# 
#
#
#
# 
#
**B-puoli**
#
# 
#

### Remasteroidun painoksen (2001) bonuskappale
# 

## Kokoonpano

*Keith Emerson – Hammond-urut C3, Steinway-piano, zoukra, Moog-syntetisaattori III C, Mini Moog Model D 
*Greg Lake – laulu, bassokitara, sähkökitara, akustinen kitara
*Carl Palmer – rummut, lyömäsoittimet

## Lähteet
Harmaa-andiensirkkunen

**Harmaa-andiensirkkunen** (*Catamenia inornata*) on Etelä-Amerikassa tavattava tangaroihin kuuluva varpuslintu.

## Koko ja ulkonäkö

Kooltaan harmaa-andiensirkkunen on noin 13&ndash;15&nbsp;cm. Koiras on yleisväritykseltään vaalean harmaa. Selässä ja päässä on mustia viiruja. Alaperä on koiraalla kastanjanruskea ja vatsa harmahtavan ruskea. Naaras on väritykseltään hieman koirasta ruskeampi ja raidallinen, erityisesti kurkusta ja rinnastaan. Nokka on melko suuri ja tukeva sekä väriltään vaaleanpunertava. Ulkonäöltään harmaa-andiensirkkunen muistuttaa paramosirkkusta (*Catamenia homochroa*), joka eroaa harmaa-andiensirkkusesta tummemman värityksensä ja keltaisen nokan perusteella.

## Levinneisyys ja elinympäristö
Harmaa-andiensirkkusen levinneisyysalue ulottuu Venezuelasta Andien poikki aina Chilen ja Argentiinan pohjoisosiin. Lajin elinympäristöä ovat avoimet ruohomaat, laidunmaat ja paramo-kasvillisuus. Toisinaan lajia tavataan myös pensaikkoisemmiltakin alueilta. Harmaa-andiensirkkusen elinympäristöt sijaitsevat usein 2&nbsp;200&ndash;3&nbsp;800 metrin korkeudella merenpinnasta 

Pesimäajan ulkopuolella linnut kerääntyvät parviksi. Ravintonsa laji etsii maasta ruohikon joukosta. Linnun pesimäkausi kestää tammikuulta helmikuulle tai heinäkuun lopusta syyskuulle.

## Lähteet
The ABC Collection

**The ABC Collection** on Steppenwolf-yhtyeen vuonna 1976 julkaistu kokoelma-albumi, joka keskittyy yhtyeen vuosien 1968–1970 tuotantoon.

## Kappaleet
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''The ABC Collection'' discogs.com -sivustolla
Reborn to be Wild

**Reborn to be Wild** on Steppenwolfin kokoelma-albumi yhtyeen toisen tulemisen vuosilta 1974-1976.

## Kappaleet

#"Straight Shootin' Woman"
#"Hard Rock Road"
#"Another's Lifetime"
#"Mr. Penny Pincher"
#"Smokey Factory Blues"
#"Caroline (Are You Ready For The Outlaw World)"
#"Get Into The Wind"
#"Gang War Blues"
#"Children Of The Night"
#"Skullduggery"
Yksityistiepäivä

**Yksityistiepäivä** tai **-päivät** on tilaisuus, jossa käsitellään yksityisteiden ajankohtaisia hallinnon, talouden, rakentamisen, parantamisen ja kunnossapidon kysymyksiä. 

Tilaisuudet on tarkoitettu yleensä: 
* tiekuntien edustajille
* kuntien yksityistievastaaville ja kuntien luottamushenkilöille
* metsäkeskuksille ja metsänhoitoyhdistyksille
* teiden hoidosta,rakentamisesta ja parantamisesta vastaaville urakoitsijoille
* maanmittaustoimistoille
* ELY-keskusten yksityistievastaaville
* metsäyhtiöiden puunhankintavastaaville
* muille yksityisteiden käyttäjille

Yksityistiepäiviä järjestävät lähinnä metsäkeskukset ja Suomen Tieyhdistys. Tieyhdistys on järjestänyt vuodesta 1995 lähtien Alueelliset Yksityistiepäivät -kiertueen 10–15 paikkakunnalla joka toinen vuosi. Osanottajia on ollut kiertueilla noin 2 500 henkeä. Yleensä mukana kiertueella on ollut myös alalla toimivia erilaisten palvelujen ja tuotteiden tarjoajia.

## Katso myös
* Tie
* Liikennevirasto
* Ely-keskus
* Metsäkeskus
* Metsänhoitoyhdistys
Live in London (Steppenwolfin albumi)

**Live in London** on Steppenwolfin live-albumi vuodelta 1981. Se on ensimmäinen julkaisu nimellä John Kay & Steppenwolf. Kay oli koonnut yhtyeen uudelleen vuonna 1980.

## Kappaleet
# (D. Covay, S. Cropper)
# I Can Use" (J. Kay)
# (J. Kay)
# (R. Littlefield/G. Cushing-Murray)
# (J. Kay)
# (J. Kay/R. Moreve)
# (J. Kay)
# (J. Kay/L. Byrom/J. Edmonton)
# (J. Kay)
# (M. Bonfire)
# (H. Axton)

## Muusikot
*John Kay: kitara, huuliharppu, laulu
*Michael Palmer: kitara, taustalaulu
*Chad Peery: basso, laulu
*Brett Tuggle: urut, piano
*Steven Palmer: rummut, perkussiot, laulu

## Lähteet
Weli Pölkki

**Weli Niklas Pölkki** (18. toukokuuta 1912 Leivonmäki – 24. maaliskuuta 1960 Kangasniemi) oli suomalainen runoilija.

## Teoksia
* *Tulisilla vaunuilla* : runoja.     Ristin voitto, Helsinki 1959, 2. painos 1960
* *Huutovuoren valloittajat*, nuortenkirja.   Ristin voitto, Helsinki 1960, 2. korj. painos 1976

## Lähteet
*